
S K R A Ć E N I   Z A P I S N I K
od 16. prosinca 2021. godine

sa 5. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-02/21-01/01, URBROJ: 2137/22-21-7, od 13. prosinca 2021. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić – Šabarić, predsjednica Općinskoga vijeća,
2.  Marina Bušić, potpredsjednica Općinskoga vijeća,
3.  Ivan Mesarov, član Općinskog vijeća,
4.  Ivan Baruškin, član Općinskoga vijeća,
5.  Franjo Marčinko, član Općinskog vijeća,
6.  Darko Bezjak, član Općinskog vijeća.

OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik i zapisničar,
3. Andreja Vranić –  viši računovodstveni referent u Općini Novo Virje,
4. Iva Mađerek, mještanka Općine Novo Virje.
	  
ODSUTNI:
  
1. Željko Šadek, član Općinskog vijeća – opravdano,
2. Dario Ciganović, član Općinskog vijeća – opravdano,
3. Nenad Lukić, član Općinskog vijeća – opravdano. 


Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 19,30 sati, pozdravila sve prisutne te im zaželila uspješan rad. Prvo pozdravlja gošću koju je pozvala, apsolventicu Ivu Mađerek koja radi diplomski rad na temu funkcioniranja malih općina. Navodi da može slobodno slušati i pitati što je zanima te da joj tako možemo najbolje pomoći da napravi što uspješniji diplomski rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 6 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:




DNEVNI RED

1. Donošenje Proračuna Općine Novo Virje za 2022. godinu i projekcije za 2023. i 2024. godinu,
2. Donošenje Odluke o izvršavanju Proračuna Općine Novo Virje za 2022. godinu,
3. Donošenje Programa građenja komunalne infrastrukture na području Općine Novo Virje za 2022. godinu,
4. Donošenje Programa održavanja komunalne infrastrukture na području Općine Novo Virje u 2022. godini,
5. Donošenje Programa javnih potreba u sportu na području Općine Novo Virje u 2022. godini,
6. Donošenja Plana javnih potreba u socijalnoj skrbi na području Općine Novo Virje u 2022. godini,
7. Donošenje Programa javnih potreba u predškolskom odgoju na području Općine Novo Virje u 2022. godini,
8. Donošenje Programa javnih potreba u kulturi na području Općine Novo Virje u 2022. godini,
9. Donošenja Programa utroška sredstava šumskog doprinosa na području Općine Novo Virje u 2022. godini,
10. Donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2022. godini,
11. Donošenje Programa javnih potreba u protupožarnoj i civilnoj zaštiti na području Općine Novo Virje u 2022. godini,
12. Donošenje Programa utroška sredstava vodnog doprinosa na području Općine Novo Virje u 2022. godini,
13. Donošenje Programa o namjenskom korištenju sredstava naknade za promjenu namjene poljoprivrednog zemljišta u 2022. godini na području Općine Novo Virje,
14. Donošenje Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2022. godini na području Općine Novo Virje,
15. Donošenje Programa javnih potreba u osnovnom školstvu na području Općine Novo Virje u 2022. godini,
16. Donošenje Odluke o davanju suglasnosti za provedbu ulaganja na području Općine Novo Virje za projekt „Građenje i opremanje montažnih tribina na sportskom igralištu NK Graničar Novo Virje“.
17. Razno.

Dnevni red je usvojen sa 6 glasova ZA.

Točka 1.

PREDSJEDNICA: Proračun Općine Novo Virje za 2022. godinu i projekcije Proračuna za 2023. i  2024. godinu primili ste u materijalima. 


Molim općinskog načelnika da obrazloži ovu točku dnevnog reda.

OPĆINSKI NAČELNIK:  Što se tiče proračuna, kako sam Vam zadnji put rekao, imamo nekoliko izmjena. Za udruge žena smo u prijedlog proračuna stavili 5.000,00 kuna, sada smanjujemo na 4.000,00 kuna budući sam u međuvremenu imao sastanak sa njima. Nesigurne su same u sebe, ako se ukaže potreba budemo im dali i više. Udruga žena Drenovica i Udruga žena Crnec su se izjasnile da bi se bavile aktivno sa radom dok Udruga žena Medvedička nije rekla ništa.
Za osjemenjivanje krava ide povećanje sa 150,00 kuna na 200,00 kuna po grlu. Na tu stavku stavili smo više 20.000,00 kuna. Vezano za to poslali smo i upit na Ministarstvo poljoprivrede.
Što se tiče natječaja LAG-a Podravina prijavili smo da bi na igralištu NK Graničara radili tribine i one bi koštale 150.000,00 kuna i bile bi financirane bespovratnim sredstvima u 100% iznosu. To je isti natječaj kao što je bio i onaj koji je bivši načelnik prijavio i gdje smo nabavili dva igrala pokraj zgrade općine.
Što se tiče sajle za skelu, nju smo već nabavili i platili, te smo dobili povrat sredstava od strane Ministarstva pomorstva, prometa i infrastrukture. Tu stavku brišemo iz proračuna za 2022. godinu.
Sve ostalo ostaje isto.

PREDSJEDNICA: Otvaram raspravu.

Zanima me što se dogodilo vezano za tribine i prošli plan?

OPĆINSKI NAČELNIK: Prošli plan ostaje, projektant koji to radi nije to stigao napraviti, niti financijski niti građevinsku dozvolu, a da novci koje dobivamo sa mjere 3.1.1. ne propadnu prijavili smo tribine.

Budući da se više nitko nije javio Općinsko vijeće Općine Novo Virje jednoglasno je sa 6 glasova ZA donijelo

PRORAČUN
Općine Novo Virje za 2022. godinu i projekcije za 2023. i 2024. godinu

Točka 2.

PREDSJEDNICA: Odluku o izvršavanju Proračuna Općine Novo Virje za 2022. godinu primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o izvršavanju Proračuna Općine Novo Virje za 2022. Godinu
Točka 3.

PREDSJEDNICA: Program građenja komunalne infrastrukture na području Općine Novo Virje u 2022. primili ste u materijalima. Otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM 
građenja komunalne infrastrukture na području 
Općine Novo Virje u 2022. godini

Točka 4.

PREDSJEDNICA: Program održavanja  komunalne infrastrukture na području Općine Novo Virje u 2022. primili ste u materijalima. Otvaram raspravu.

[bookmark: _Hlk533227873]Budući da  se nitko  nije  javio  Općinsko vijeće  Općine Novo  Virje  jednoglasno je sa 6 glasova ZA donijelo

PROGRAM 
održavanja komunalne infrastrukture na području 
Općine Novo Virje u 2022. godini

Točka 5.

PREDSJEDNICA: Program javnih potreba u sportu na području Općine Novo Virje u 2022. primili ste u materijalima. Otvaram raspravu.


Budući da se nitko  nije  javio  Općinsko vijeće  Općine Novo  Virje  jednoglasno je sa 6 glasova ZA donijelo

PROGRAM 
javnih potreba u sportu na području
Općine Novo Virje u 2022. godini

Točka 6.

PREDSJEDNICA: Plan javnih potreba u socijalnoj skrbi  na području Općine Novo Virje u 2022. primili ste u materijalima. Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo

PLAN
javnih potreba u socijalnoj skrbi na području
Općine Novo Virje u 2022. godini
Točka 7.

PREDSJEDNICA:  Program javnih potreba u predškolskom odgoju na području Općine Novo Virje u 2022. primili ste u materijalima. Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo

PROGRAM 
javnih potreba u predškolskom odgoju na području
Općine Novo Virje u 2022. godini

Točka 8.

PREDSJEDNICA: Program javnih potreba u kulturi na području Općine Novo Virje u 2022. primili ste u materijalima. Otvaram raspravu.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo

PROGRAM 
javnih potreba u kulturi na području
Općine Novo Virje u 2022. godini

Točka 9.

PREDSJEDNICA: Program utroška sredstava šumskog doprinosa na području Općine Novo Virje u 2022. primili ste u materijalima. Otvaram raspravu.

Budući da  se nitko  nije  javio  Općinsko vijeće  Općine Novo  Virje  jednoglasno je sa 6 glasova ZA donijelo

PROGRAM 
utroška sredstava šumskog doprinosa na području
Općine Novo Virje u 2022. godini

Točka 10.

PREDSJEDNICA: Program o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2022. godini primili ste u materijalima. Otvaram raspravu.

PROGRAM 
o namjenskom korištenju sredstava naknade iz postupka ozakonjenja nezakonito izgrađenih zgrada na području
Općine Novo Virje u 2022. godini

Točka 11.

PREDSJEDNICA: Program javnih potreba u protupožarnoj i civilnoj zaštiti na području Općine Novo Virje u 2022. godini primili ste u materijalima. Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo

PROGRAM 
javnih potreba u protupožarnoj i civilnoj zaštiti na području Općine Novo Virje u 2022. godini

Točka 12.

PREDSJEDNICA: Program utroška sredstava vodnog doprinosa na području Općine Novo Virje u 2022. primili ste u materijalima. Otvaram raspravu.

Budući da  se  više nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo


PROGRAM 
utroška sredstava vodnog doprinosa na području
Općine Novo Virje u 2022. godini

Točka 13.

PREDSJEDNICA: Program o namjenskom korištenju sredstava naknade za promjenu namjene poljoprivrednog zemljišta u 2022. godini na području Općine Novo Virje primili ste u materijalima. Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo

PROGRAM 
o namjenskom korištenju sredstava naknade za promjenu namjene poljoprivrednog zemljišta u 2022. godini na području Općine Novo Virje

Točka 14.

PREDSJEDNICA: Program utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2022. godini na području Općine Novo Virje primili ste u materijalima. Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo

PROGRAM
utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske u 2022. godini na području Općine Novo Virje

Točka 15.

PREDSJEDNICA: Program javnih potreba u osnovnom školstvu na području Općine Novo Virje u 2022. godini primili ste u materijalima. Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo


PROGRAM
javnih potreba u osnovnom školstvu na području Općine Novo Virje u 2022. godini


Točka 16.

PREDSJEDNICA: Odluku o davanju suglasnosti za provedbu ulaganja na području Općine Novo Virje za projekt „Građenje i opremanje montažnih tribina na sportskom igralištu NK Graničar Novo Virje“ primili ste u materijalima.
Molim načelnika da obrazloži ovu točku dnevnog reda.

OPĆINSKI NAČELNIK: Ide LAG natječaj, mjera 3.1.1. Prvo smo mislili da ćemo prijaviti tenisko igralište. Projekt nije gotov, još je u izradi, najjednostavnije nam je bilo prijaviti tribine uz igralište NK Graničara.
Tribine bi imale 99 sjedećih mjesta, koštale bi 156.000,00 kuna, a bile bi 100% financirane bespovratnim sredstvima.

Budući da  se više nitko  nije  javio  Općinsko vijeće  Općine Novo  Virje jednoglasno je sa 6 glasova ZA donijelo

ODLUKU
o davanju suglasnosti za provedbu ulaganja na području Općine Novo Virje za projekt „Građenje i opremanje montažnih tribina na sportskom igralištu NK Graničar Novo Virje“
[bookmark: _GoBack]
Točka 17.

DARKO BEZJAK: Vezano za kasten na Pavljancima ispred kuće Aušperger, osušio se i predstavlja prijetnju, nikako ne bi trebalo da padne na onaj križ ili da ga sruši vjetar. Isto tako tamo djeca čekaju autobus. Trebalo bi ga srušiti ako je moguće.

OPĆINSKI NAČELNIK: Ako je tako neka se sruši, moramo vidjeti da li je to javna ili privatna parcela, pozabaviti ćemo se time.

DARKO BEZJAK: Isto tako i one breze na groblju uz ogradu, ne znam čemu služe, dok puše vjetar sa njih nosi lišće na grobove.

OPĆINSKI NAČELNIK: To možemo napraviti.

IVAN BARUŠKIN: Da li se radi što po pitanju izrade Pravilnika a vezano za sufinanciranje kupnje nekretnina za mlade?

OPĆINSKI NAČELNIK: Čuli smo se sa općinom Ferdinandovac i to ćemo napraviti.

PREDSJEDNICA: Pozivam gošću Ivu Mađerek da nam se obrati vezano za diplomski rad.

IVA MAĐEREK: Završavam pravni fakultet u Rijeci i izabrala sam temu iz upravne znanosti, a vezano za funkcioniranje malih općina u Republici Hrvatskoj. Drago mi je da me Katarina pozvala i da imam priliku biti na sjednici Općinskoga vijeća. Isto tako i načelnik Općine Ferdinandovac mi je puno toga rekao, a na tu temu kontaktirala sam i Općinu Molve. Imam nekoliko pitanja prema Vama vezano za diplomski rad.
Zanima me koliko iznosi proračun Općine Novo Virje, o čemu on ovisi i da li općina puno ovisi o raznim Fondovima.

ANDREJA VRANIĆ: Proračun iznosi oko 8.200.000,00 kuna.

PREDSJEDNICA: Imam osjećaj da smo počeli koristiti sredstva iz raznih fondova i Ministarstava.

MIROSLAV LUKANEC: Vezano na to pitanje, do 2019. godine nismo imali velika proračunska sredstva, možda za jedan projekt godišnje. U 2019. godini i nadalje preraspodjeljuju nam se sredstva fiskalnog izravnanja, gdje država više financijskih sredstava daje slabije razvijenim općinama, a na račun bogatijih.
Iz tog razloga općina počinje više ulagati u razne projekte, u infrastrukturu. Najviše koristimo sredstva iz nacionalnih fondova, ministarstava, županijskog proračuna i to za sufinanciranje radova na asfaltiranju nerazvrstanih cesta,  izgradnji igrališta, mosne vage, nabava kanti za komunalni i odvojivi otpad, obnovu groblja i slične projekte.
Naravno, sva dobivena sredstva moramo pravdati sa raznim izvještajima i dokazima. Isto tako u jednom dijelu koristimo i sredstva iz EU fondova.

PREDSJEDNICA: Problem je i u tome što uvijek moramo imati svoja sredstva da bi mogli realizirati neki projekt.

MIROSLAV LUKANEC: Isto tako problem je i neusklađenost katastra i gruntovnice te neriješeni imovinsko pravni odnosi.

IVA MAĐEREK: Zanima me da li postoje javne ustanove koje bi osnovala općina?

MIROSLAV LUKANEC: Općina ima proračunskog korisnika, a to je dječji vrtić.

IVA MAĐEREK: Jedinstveni upravni odjel ima tri člana?

OPĆINSKI NAČELNIK: Imamo dva službenika i jednog namještenika. Isto tako imamo sklopljen sporazum za obavljanje poslova komunalnog redara sa Općinom Molve te sporazum sa Gradom Đurđevcom i okolnim općinama za obavljanje poslova poljoprivrednog redara.

Nakon još nekoliko upućenih pitanja Iva Mađerek zahvalila se Općini Novo Virje što joj je omogućeno prisustvovanje na sjednici Općinskoga vijeća te dobivanje informacija koje su joj potrebne pri izradi diplomskog rada.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 20,10 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić

























 








